OpenLLM-France/wikimedia huggingface dataset:
# Joaquín Nebot Monzonís

Joaquín Nebot Monzonís (Aiòder, 19 de gener de 1946) va ser un polític valencià, diputat en les tres primeres legislatures de les Corts Valencianes.
Treballà com a muntador de forns ceràmics. Militant del PSPV-PSOE fou elegit diputat per la circumscripció de Castelló a les eleccions a les Corts Valencianes de 1983, 1987 i 1991. De 1987 a 1991 ha estat president de la Comissió de Governació i Administració Local de les Corts Valencianes, i de 1991 a 1995 fou secretari de la Comissió d'investigació per tractar les irregularitats detectades en la subvenció concedida a l'empresa COSISTEL, SAL i les possibles implicacions i les responsabilitats que poguessin tenir relació amb l'esmentada subvenció. També fou ponent de la Llei Reguladora de l'Activitat Urbanística (LRAU).

## Referències

* ↑ «Fitxa de la Composició de la Comissió». Arxivat de l'original el 2015-05-18. [Consulta: 11 maig 2015].
* ↑ «Fitxa de les Corts Valencianes». Arxivat de l'original el 2015-05-18. [Consulta: 11 maig 2015].
* ↑ L.U.V. Ocasión Perdida article de Joaquín Nebot Monzonis
# Knud Andersen

Knud Andersen és el nom dels següents personatges:
* Knud Andersen (ciclista)
* Knud Andersen (futbolista)
* Knud Andersen (mastòleg)
* Knud Børge Andersen, polític danès
# Cyprinus fuxianensis

Cyprinus fuxianensis és una espècie de peix cipriniforme de la família dels ciprínids que es troba a la Xina.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Luo, Y. i P. Yue, 2000. Cyprinidae: Cyprininae. p. 391-433. A: P. Yue et al. (Eds). Fauna Sinica. Osteichthyes. Cypriniformes III. Science Press. Pequín (Xina). 1-661.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Ptychohyla salvadorensis

Ptychohyla salvadorensis és una espècie de granota que es troba al Salvador, Guatemala i Hondures.
Està amenaçada d'extinció per la pèrdua del seu hàbitat natural.

## Referències

* Cruz, G., Wilson, L.D., McCranie, R., Köhler, G., Acevedo, M. & Mendelson III, J. 2006. Ptychohyla salvadorensis. Llista Vermella d'Espècies Amenaçades de la UICN 2006. Consulta: 8 de gener de 2008.
# Osvaldo Sáez

Osvaldo Sáez Álvarez (13 d'agost de 1923) és un exfutbolista xilè.

## Selecció de Xile

Va formar part de l'equip xilè a la Copa del Món de 1950. També participà en els campionats sud-americans de 1946, 1947 i 1953. Destacà com a jugador del Colo Colo.

## Referències

* ↑ Osvaldo Sáez Fitxa i estadístiques a la FIFA
* ↑ «1950 FIFA World Cup Brazil». Arxivat de l'original el 2011-10-25. [Consulta: 12 desembre 2017].
* ↑ Southamerican Championship 1946, rsssf
* ↑ Southamerican Championship 1947, rsssf
* ↑ Southamerican Championship 1953, rsssf
# Rastríguino

Rastríguino (en rus: Растригино) és un poble de l'óblast de Vladímir, a Rússia, segons el cens del 2010 tenia 37 habitants. Pertany al districte municipal de Gorokhovets.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26.
# Jaume Domènech

Jaume Domènech és el nom dels següents personatges:
* Jaume Domènech i Roca (1914-2004), futbolista català.
* Jaume Domènech Sánchez (n. 1990), futbolista valencià.
* Jaume Domènech, músic català.
# Ksani

El Ksani és un riu de Geòrgia que desemboca al Kura o Mtkvari, a l'oest de Tblisi. La vall del Ksani formava un eristhavat governat per un eristhavi. El 1660 va esclatar la rebel·lió general dels georgians contra Pèrsia encapçalada per Bidzina Txolokachvili i l'eristhavi d'Aragvi, Zaal amb el seu fill Zurab; l'eristhavi de Ksani i el d'Elisvar, van ser el primers nobles importants a sumar-s'hi. El 1777 el rei va abolir l'eristhavat de Ksani.

## Bibliografia

* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# DEF CON

DEF CON és una convenció anual sobre seguretat informàtica i una de les més antigues sobre aquest tema. Se celebra l'última setmana de juliol o la primera d'agost als Estats Units a la ciutat de Las Vegas. S'hi presenta maquinari i programari nou, s'organitzen conferències i concursos de «hackeig esportiu»…
El furoner Jeff Moss, amb altres, la va fundar el 1993, igualment com la conferència intinerant Black Hat. El nom prové de l'argot militar americà def con per a defense condition («condició de defensa»). La primera trobada es va fer a Las Vegas, el juny de 1993. La majoria dels assistents són professionals de la seguretat informàtica, advocats, pirates informàtics i furoners. Des d'una conferència de friquis va evolucionar i el 2000 ja va comptar amb la participació d'organismes governementals com l'Agència Central d'Intel·ligència (CIA) o l'Agència de Seguretat Nacional (NSA) i companyies ben establertes com Dell i Symantec. Des de 2012, la participació d'aquestes agències va ser subjecte de polèmica quan l'afer Snowden va palesar que el govern estatunidenc feia servir programari de vigilància massiva.
Altres conferències semblants són Chaos Communication Congress cada any al final de desembre.

## Referències

* ↑ «DEF CON». Nació Digital. Canal Digital. Arxivat de l'original el 2021-12-17. [Consulta: 17 desembre 2021].
* ↑ Chapman, Glenn. «Els Pirates Informàtics Salten Dels Soterranis Foscos Als Escenaris Mundials».
* 1 2 3 4 Marion, Nancy E.; Twede, Jason. «DEF CON». A: Cybercrime : an encyclopedia of digital crime (en anglès). Santa Barbara, California: ABC Clio, 2020, p. 123-124. ISBN 978-1-4408-5735-5.
* ↑ «Black Hat Europe 2010». Col·legi Oficial d'Enginyeria Informàtica de Catalunya COEINF, 06-04-2010. [Consulta: 17 desembre 2021].
* 1 2 Finkle, Jim «Ex-CIA official to address government-wary hackers» (en anglès). Reuters, 23-07-2013.

## Enllaços externs

* DEF CON - Lloc web oficial
# Roger Ranoux

Roger Ranoux (La Villedieu, Dordonya, 26 d'octubre de 1921 - Saint-Astier, Dordonya, 9 de juliol de 2015) fou un polític francès.
Durant la Segona Guerra Mundial va participar en la resistència amb el nom d'"Hèrcules" i es va convertir en cap departamental de les Forces de l'Interior franceses a Dordonya.

## Referències

* ↑ «Dordogne : la disparition de Roger Ranoux». Sud Ouest, 09-07-2015 [Consulta: 28 febrer 2021].
* ↑ Balandra, Antoine «Dordogne: mort du résistant Roger Ranoux, surnommé Hercule». France Bleu, 09-07-2015 [Consulta: 28 febrer 2021].
* ↑ C., H. «Dordogne: le résistant Roger Ranoux est décédé». Sud Ouest, 09-07-2015 [Consulta: 28 febrer 2021].
# Oswald

* Per a altres significats, vegeu «Oswald de Northúmbria».
Oswald fou un ealdorman de Sussex, conjuntament amb tres reis anteriors: Osmund, Ælfwald i Oslac. Feu de testimoni en una carta d'Offa, Rei de Mèrcia, datada el 772 com a Osuualdus dux Suðsax. Va ser inclòs en una llista al capdavant dels tres reis anteriors Osmund, Ælfwald, i Oslac, cosa que implica que la seva posició era més alta. És probable que tot quatre fossin anteriors reis de Sussex, deposats després de la conquesta d'Offa. Tanmateix, això és una mera especulació mera; ja que no hi ha cap evidència real que Oswald mai hagués regnat com a rei. No hi ha constància que Oswald signés per ell mateix cap carta.

## Notes

* ↑ http://www.anglo-saxons.net/hwaet/?do=seek&query=S+108

## Enllaços externs

* Oswald 4 a Prosopography of Anglo-Saxon England Arxivat 2018-03-22 a Wayback Machine.
# Rasvumita

La rasvumita és un mineral de la classe dels sulfurs. Rep el nom del mont Rasvumtxorr, a Rússia, la seva localitat tipus.

## Característiques

La rasvumita és un sulfur de fórmula química KFe₂S₃. Cristal·litza en el sistema ortoròmbic. La seva duresa a l'escala de Mohs es troba entre 4 i 5.
Segons la classificació de Nickel-Strunz, la rasvumita pertany a «02.F - Sulfurs d'arsènic, àlcalis, sulfurs amb halurs, òxids, hidròxid, H₂O; amb alcalins (sense Cl, etc.)» juntament amb els següents minerals: caswellsilverita, schöllhornita, cronusita, chvilevaïta, orickita, pautovita i colimaïta.

## Formació i jaciments

Va ser descrita a partir de mostres obtingudes a la mina d'apatita de Kirovskii, al mont Kukisvumtxorr, i al circ Apatitovyi Tsirk, al mont Rasvumtxorr, totes dues muntanyes al massís de Khibini, a Rússia. També ha estat descrita en altres indrets del mateix país, la majoria en indrets propers a la localitat tipus, així com també n'ha estat trobada al Canadà, els Estats Unis, Noruega, Sud-àfrica i l'Antàrtida.

## Referències

* ↑ «Rasvumite» (en anglès). Mindat. [Consulta: 22 desembre 2019].
# Jaume Domènech i Roca

Jaume Domènech i Roca (Viladecans, 16 de febrer de 1914 - Barcelona, 27 d'agost de 2004) fou un futbolista català de les dècades de 1930 i 1940.

## Trajectòria

Jugava a la posició d'extrem dret. Jugà al RCD Espanyol tres temporades i mitja, entre 1932 i 1935, sense disposar de massa minuts. Guanyà un Campionat de Catalunya. Els pocs minuts jugats a l'Espanyol el portaren a fitxar pel València CF tot just abans de començar la lliga de la temporada 1935-36. Amb el València visqué una brillant etapa que es perllongà fins al 1941, passada la Guerra Civil. Guanyà tres campionats valencians i una Copa d'Espanya. Amb l'arribada d'Epi a la seva posició, la seva participació en l'equip disminuí, marxant poc després al CD Málaga i més tard al Reial Múrcia, club amb el qual retornà a la primera divisió espanyola. Posteriorment retornà a Catalunya per jugar a la UE Sants, UD Viladecans, CF Gavà i FC Santboià.
Disputà cinc partits amb la selecció catalana de futbol, entre ells els dos partits enfront de la selecció del Brasil disputats el 1934. També jugà amb la selecció del País Valencià. L'any 1948 fou objecte d'un homenatge a la seva localitat natal Viladecans.

## Palmarès
### RCD Espanyol

* Campionat de Catalunya de futbol: 1932-33

### València CF

* Campionat de València de futbol: 1932-33, 1936-37, 1939-40
* Copa del Rei de futbol: 1940-41

## Referències

* ↑ «NECROLÒGIQUES». El Periódico de Catalunya, 27-08-2004. Arxivat de l'original el 2016-03-03. [Consulta: 20 gener 2014].
* 1 2 3 «Ficha de Jaime Doménech». ciberche.net. [Consulta: 20 gener 2014].
* ↑ «Listado de todos los jugadores del C.D. Málaga, 1941 a 1992.». futbol.antoniourdiales.es. [Consulta: 20 gener 2014].
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Ojeando el coto». Mundo Deportivo, 18-07-1948. [Consulta: 20 gener 2014].
* ↑ «De homenaje a Jaime Doménech». Mundo Deportivo, 21-07-1948. [Consulta: 20 gener 2014].

## Enllaços externs

* Perfil a BDFtubol
# Kampochloa

Kampochloa és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* K. brachyphylla Clayton
# Dansaire gris

El dansaire gris (Saltator coerulescens) és un ocell de la família dels tràupid (Thraupidae).

## Hàbitat i distribució

Habita el bosc obert, vegetació secundària, bosc de ribera i arbusts de les terres baixes des de Mèxic, en Sinaloa, oest de Durango, est de San Luis Potosí i sud de Tamaulipas, cap al sud, fins al centre de Costa Rica. Terres baixes del nord i est de Colòmbia, Veneçuela, Trinidad i les Guaianes, cap al sud, a través de l'est de l'Equador, est del Perú, Bolívia i l'Amazònia, centre i est del Brasil fins Uruguai i nord de l'Argentina.

## Taxonomia

Alguns autors consideren que en realitat es tracta de tres espècies:
* Saltator coerulescens (sensu stricto) - dansaire gris amazònic.
* Saltator grandis (Deppe, 1830) - dansaire gris septentrional
* Saltator olivascens Cabanis, 1849 - dansaire gris del Carib

## Referències

* ↑ «Dansaire gris». Cercaterm. TERMCAT, Centre de Terminologia. Rev. 20/10/2022(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ dansaire gris amazònic «Dansaire gris». Cercaterm. TERMCAT, Centre de Terminologia. Rev. 20/10/2022(català)
* ↑ dansaire gris septentrional «Dansaire gris». Cercaterm. TERMCAT, Centre de Terminologia. Rev. 20/10/2022(català)
* ↑ dansaire gris del Carib «Dansaire gris». Cercaterm. TERMCAT, Centre de Terminologia. Rev. 20/10/2022(català)
# Roger Queugnet

Roger Queugnet (Rouen, 28 de maig de 1923) va ser un ciclista francès que va ser professional entre 1946 i 1956. Va combinar la carretera amb el ciclisme en pista, on va obtenir una medalla de plata al Campionat del món de mig fons de 1953 per darrere del belga Adolph Verschueren.

## Palmarès en ruta

* 1946
** 1r a la París-Troyes
* 1947
** 1r a la París-Évreux
* 1948
** 1r al Gran Premi de l'Écho d'Alger

### Resultats al Tour de França

* 1950. eliminat (18a etapa)
* 1951. fora de control (7a etapa)

## Palmarès en pista

* 1953
** Campió d'Europa de mig fons
* 1954
** Campió de França de mig fons

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Puig-antic

Puig-antic és una masia del terme municipal de Moià, a la comarca catalana del Moianès. Pertany a la parròquia de Santa Coloma Sasserra. Està situada a l'extrem oriental del terme, molt a prop del límit amb el terme de Collsuspina, al nord-est de la masia dels Plans del Toll. És a la dreta del torrent de l'Espina.
# Panunzita

La panunzita és un mineral de la classe dels silicats. Rep el nom en honor d'Achille Panunzi, professor de química de la Universitat de Nàpols. El doctor Panunzi va descobrir els blocs expulsats pel mont Somma que contenia el mineral.

## Característiques

La panunzita és un silicat de fórmula química (K,Na)AlSiO₄. Va ser aprovada com a espècie vàlida per l'Associació Mineralògica Internacional l'any 1978. Cristal·litza en el sistema hexagonal. La seva duresa a l'escala de Mohs és 5,5.
Segons la classificació de Nickel-Strunz, la panunzita pertany a «09.FA - Tectosilicats sense H₂O zeolítica, sense anions addicionals no tetraèdrics» juntament amb els següents minerals: kaliofilita, kalsilita, nefelina, trikalsilita, yoshiokaïta, megakalsilita, malinkoïta, virgilita, lisitsynita, adularia, anortoclasa, buddingtonita, celsiana, hialofana, microclina, ortosa, sanidina, rubiclina, monalbita, albita, andesina, anortita, bytownita, labradorita, oligoclasa, reedmergnerita, paracelsiana, svyatoslavita, kumdykolita, slawsonita, lisetita, banalsita, stronalsita, danburita, maleevita, pekovita, lingunita i kokchetavita.

## Formació i jaciments

Va ser descoberta al mont Somma, una muntanya situada dins el complex volcànic Somma-Vesuvi, a la província de Nàpols (Campània, Itàlia). També ha estat descrita a la pedrera Vispi, a la localitat de San Venanzo, a la regió italiana d'Úmbria. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Panunzite» (en anglès). Mindat. [Consulta: 9 febrer 2020].
# Rakhine

Els rakhines arracanesos o aracanesos són els natius de l'estat de Myanmar anomenat Arracan o Arakan (Rakhine) i professen la religió budista.

## Història

Antigament, al segle xv o XVI, l'estat arracanès, amb capital a Mrak-U, arribava fins a més enllà de Chittagong i les muntanyes de Chittagong. En aquella època molts dels seus habitants exercien la pirateria al costat dels portuguesos, terroritzant les ribes marítimes i fluvials de Bengala, on se'ls coneixia com a maghs. Des del segle xvii, els bengalís musulmans han anat guanyant terreny sota l'empara, primer, dels sultans musulmans de Bengala i posteriorment dels colonitzadors britànics, dels quals van ser aliats en contra de la independència de Birmània.

## Societat

A Arracan, la immigració musulmana bengalí, un terç de la població, s'anomena a si mateixa Rohingya des de fa poques dècades, després d'haver-se definit, consecutivament i per avatars polítics, com a «índia» i «pakistanesa». La població nativa arracanesa, en vies de minorització, i la resta dels birmans, els continuen anomenant "indis" (oficialment, bengalís i informalment "kala" o "negres").
Els bengalís viuen als tres districtes del nord, on la població nativa arracanesa, de raça mongoloide, ha estat completament erradicada a diversos pobles o assimilada per casaments entre homes musulmans i dones budistes forçades a convertir-se a l'islam, religió que passa als seus descendents. La llengua dels bengalís d'Arracan, autodenominats rohingyas, és el dialecte bengalí de Chittagong, com en el cas, per exemple del premi Nobel Muhamad Yunus. Muhamad Yunus és també un dels noms més corrents entre els que des de fa poques dècades es fan anomenar rohingyas, per disfressar l'expansionisme musulmà bengalí, un fenomen que no és específic de Birmània, sinó que afecta també molts estats de l'Índia, com Assam, Meghalaya o Nagaland, on les poblacions natives, sovint mongoloides i cristianitzades, estan sent minoritzades per l'explosió demogràfica dels immigrants musulmans bengalís arribats durant el segle xx, tal com succeeix a Arracan.

## Referències

* ↑ «Myanmar: The Politics of Rakhine State» (en anglès). crisisgroup.org, 22-10-2014. [Consulta: 23 novembre 2015].
# Jorge Ribeiro

Jorge Miguel de Oliveira Ribeiro (Lisboa, 9 de novembre de 1981) és un futbolista professional portuguès, que ocupa la posició de defensa.

## Trajectòria

Format al planter del SL Benfica, va ser cedit en diverses ocasions a equips del seu país, fins que al gener del 2005 fitxa pel Dinamo de Moscou. S'hi està un any al conjunt rus, fins que marxa al Màlaga CF, amb qui finalitza la temporada 05/06, en la qual els andalusos són els cuers.
El gener del 2007 retorna al seu país, tot incorporant-se al Desportivo das Aves, en qualitat de cedit del Dinamo. Al mes de juliol marxa al Boavista FC, on qualla una bona temporada 07/08, en la qual marca vuit gols, molts de falta directa. L'estiu del 2008 retorna al Benfica, amb qui guanya el campionat portuguès 08/09.

## Selecció

Ribeiro ha estat internacional amb la selecció portuguesa de futbol en nou ocasions. Va participar en l'Eurocopa del 2008.
Amb la selecció olímpica va acudir als Jocs Olímpics de Beijing del 2008.
# Kampong Cham

Kompung Cham és la capital de la Província de Kampong Cham, al Regne de Cambodja i un punt estratègic de pas entre Phnom Penh, al nord i l'orient del país. Tècnicament es tracta d'un poble principal que és seu de l'administració provincial, més que d'una ciutat en termes moderns. Kompung Cham, com a districte, està regit pel càrrec administratiu de governador.

## Etimologia

L'expressió "Kompung Cham" es tradueix en de l'idioma khmer com "Port dels Cham", referint-se a l'ètnia dels Txams, la qual té origen en una antiga migració malàisia de confessió islàmica.

## Història

Durant tota la història de Cambodja aquest punt ha estat vital per al comerç per la seva ubicació a la vora del riu Mekong que la connecta amb Phnom Penh i la converteix en un punt obligat del comerç especialment del cautxú i el tabac, productes encara altament comercialitzats a les acaballes del Colonialisme. Durant l'etapa del Protectorat Francès de Kampuchéa va tenir un paper important en aquest sentit i encara es conserven edificis colonials.

## Geografia

La ciutat no és una de les principals del país, però sí un punt obligat de pas per la seva categoria de port fluvial i l'encreuament entre la carretera 6, que va a la ciutat de Siem Riep i la carretera cap a l'orient del país (Província de Kratié i Província de Mondulkiri). Es pot accedir des de Phnom Penh per vaixell en un viatge que triga entre dos i tres hores.

## Població

El districte de Kompung Cham té una població de 118.242 habitants, segons el cens nacional de 2008 i és el més poblat de la Província de Kompung Cham. A partir del segle xx, del total de la població, el 61% està alfabetitzada (69,2% en homes i el 53,5% en dones). La taxa d'atur és de 4,3% (3,9% en homes i 4,6% en dones). Un altre aspecte a ressaltar és que un 42,5% de la població de la província és menor de 14 anys, segons el cens de 1998. Les dades sobre l'ètnia Cham de confessió musulmana són més incerts a causa de les persecucions durant la guerra que van patir, però la seva presència és notable amb les mesquites al llarg del riu. No obstant això, la majoria de la població és de confessió budista i ètnia khmer.

## Referències

* ↑ «Kampong Cham Administration». Royal Government of Cambodia. Arxivat de l'original el 2009-02-10. [Consulta: 20 gener 2009].
* ↑ «English-khmer dictionary». [Consulta: 28 novembre 2016].
* ↑ «Kompong Cham». Travelfish. [Consulta: 28 novembre 2016].
* ↑ «2008 Census». Arxivat de l'original el 2013-01-11.
* ↑ Horn, Vannead. The Spirit of a Fighter. AuthorHouse, 2016. ISBN 9781524645915 [Consulta: 28 novembre 2016].
# Font de Soldevila

La Font de Soldevila és una font del terme municipal de Salàs de Pallars, al Pallars Jussà situada en el mateix nucli urbà de la vila, al seu extrem oriental i més baix, dins del seu recinte murat.
Està situada a 597,6 m d'altitud, al costat de la torre de Soldevila, just a fora del recinte murat de Salàs de Pallars.

## Enllaços externs

* Institut Cartogràfic de Catalunya
# Dansband

Dansband és una expressió sueca per definir una banda musical que toca dansbandsmusik (música de banda per ballar). Sovint la dansbandsmusik es balla en parelles, i els gèneres musicals com el jitterburg i el fox lent s'inclouen en aquesta categoria. La música s'inspira en el swing, schlager, country, jazz i rock. La principal influència de les bandes orientals cap al rock és la música rock de les dècades de 1950 i 1960.
Els termes dansband i dansbandsmusik varen començar a fer-se servir cap als volts de 1970, quan desenvolupà un estil propi la música popular sueca. El gènere va desenvolupar-se principalment a Suècia, però s'ha estès a altres països veïns com Dinamarca, Noruega i les regions de parla sueca de Finlàndia. Quan aquesta música va començar a ser coneguda a Noruega inicialment fou denominada Svensktoppar (en relació al rànking radial de temes musicals suec Svensktoppen, que era un àmbit important de la música dansband abans que se'n modifiquessin les regles el gener del 2003).